ZAKON
O ZAŠTITI
TOPOGRAFIJA
POLUVODIČKIH
PROIZVODA
ZAKON O IZMJENAMA I 
DOPUNAMA ZAKONA O ZAŠTITI 
TOPOGRAFIJA
POLUVODIČKIH  
PROIZVODA*/**/***/****
NN 173/2003, 31. 10. 2003. (u primjeni 01. 01. 2004.)
*NN 76/2007, 23. 07. 2007. (u primjeni od 31. 07. 2007.)
**NN 30/2009, 09. 03. 2009. (u primjeni od 17. 03. 2009.)
***NN 49/2011, 29. 04. 2011. (u primjeni od 07. 05. 2011.)
****NN 46/2018, 18. 05. 2018. (u primjeni od 26. 05. 2018.)
Zagreb, svibanj 2018.3PRAVO NA ZAŠTITU
Članak 4.
(1) Pravo na zaštitu topografije imaju fizičke osobe 
koje su njezini stvaratelji. Kada je više osoba zajednički 
stvorilo topografiju, pravo na zaštitu imaju svi stvaratelji 
zajedno.
(2) Kada je topografija stvorena u radnom odnosu, 
pravo na zaštitu ima poslodavac stvaratelja topografije, 
ako ugovorom o radu nije drukčije određeno.
(3) Kada je topografija stvorena na temelju ugovora 
različitog od ugovora o radu, pravo na zaštitu ima stran -
ka tog ugovora koja je topografiju naručila, ako takvim 
ugovorom nije drukčije određeno.
(4) Kada je topografija stvorena u skladu sa stavkom 
2. i 3. ovoga članka, pravo na zaštitu imaju:
a) fizičke osobe koje su državljani Republike Hrvat -
ske ili na teritoriju Republike Hrvatske imaju prebivalište 
ili uobičajeno boravište,
b) trgovačka društva i druge pravne osobe koje 
imaju sjedište na teritoriju Republike Hrvatske.
(5) Pravo na zaštitu također pripada pravnim 
sljednicima osoba navedenih u stavku 1. – 4. ovoga 
članka.
Članak 5.
Strane pravne i fizičke osobe koje nemaju sjedište, 
odnosno prebivalište ili uobičajeno boravište na teritoriju 
Republike Hrvatske uživaju zaštitu predviđenu ovim 
Zakonom, ako to proizlazi iz međunarodnih ugovora 
koji obvezuju Republiku Hrvatsku ili iz primjene načela 
uzajamnosti.
III. POSTUPAK ZA REGISTRACIJU
ZAJEDNIČKE ODREDBE O  
POSTUPKU PRED ZAVODOM
Članak 6.
(1) Postupak za registraciju i proglašenje ništavim 
rješenja o registraciji topografije provodi Državni zavod 
za intelektualno vlasništvo Republike Hrvatske (u 
daljnjem tekstu: Zavod).
(2) Protiv odluka Zavoda nije dopuštena žalba, ali 
se može pokrenuti upravni spor.
(3) Za pojedina pitanja iz postupka koja nisu 
uređena ovim Zakonom primjenjuje se Zakon o općem 
upravnom postupku.
PODNOŠENJE PRIJAVE TOPOGRAFIJE
Članak 7.
(1) Postupak za registraciju topografije pokreće se 
prijavom koji sadržava zahtjev za registraciju topografije ZAKON O ZAŠTITI TOPOGRAFIJA 
POLUVODIČKIH PROIZVODA
I. OPĆE ODREDBE
PREDMET ZAŠTITE
Članak 1.
Ovim se Zakonom uređuje zaštita topografija 
poluvodičkih proizvoda.
ODREĐENJE POJMOVA
Članak 2.
Za potrebe ovoga Zakona:
1. Poluvodički proizvod označava završni ili 
prijelazni oblik bilo kojeg proizvoda:
a) koji se sastoji od materijala koji uključuje sloj 
poluvodljivog materijala, i
b) koji ima jedan ili više drugih slojeva sastavljenih 
od vodljivog, izolacijskog ili poluvodljivog materijala 
razmještenih u skladu s unaprijed utvrđenim trodimen -
zionalnim uzorkom, i
c) koji je namijenjen izvođenju elektroničke funkcije, 
isključivo ili zajedno s drugim funkcijama.
2. Topografija poluvodičkog proizvoda (u daljnjem 
tekstu: topografija) označava niz odgovarajućih slika, 
koja je nepromjenljivo oblikovana ili kodirana na bilo 
koji način, i:
a) koja predstavlja trodimenzionalni uzorak slojeva 
od kojih je poluvodički proizvod sastavljen, i
b) u kojem nizu svaka slika prikazuje uzorak ili dio 
uzorka površine poluvodičkog proizvoda na bilo kojem 
stupnju njegove izradbe.
3. Komercijalno iskorištavanje topografije označava 
prodaju, iznajmljivanje, davanje u zakup ili bilo koji drugi 
način komercijalne distribucije topografije, uključujući i 
nuđenje u te svrhe. Prvo komercijalno iskorištavanje 
topografije ne uključuje njeno iskorištavanje pod 
uvjetima povjerljivosti ako se njena daljnja distribucija 
ne vrši trećim osobama.
II. UVJETI ZAŠTITE I PRAVO NA ZAŠTITU
UVJETI ZAŠTITE
Članak 3.
(1) U skladu s odredbama ovoga Zakona topografija 
se štiti isključivim pravima ako je rezultat vlastitoga 
intelektualnog napora njezina stvaratelja i ako nije 
uobičajena u industriji poluvodiča.
(2) Ako se topografija sastoji od elemenata koji su 
uobičajeni u industriji poluvodiča, ona se štiti samo u 
opsegu u kojem kombinacija takvih elemenata, uzevši 
u cjelini, ispunjava uvjete iz stavka 1. ovoga članka.
NN 173/2003 (u primjeni od 01.01.2004.)4i druge bitne sastojke propisane ovim Zakonom (u 
daljnjem tekstu: prijava topografije).
(2) Prijava topografije treba sadržavati:
a) zahtjev za registraciju topografije, koji mora 
jasno i sažeto označavati topografiju navođenjem 
naziva topografije ili pobližim označavanjem područja 
poluvodičkog proizvoda,
b) podatke dostatne za utvrđivanje tko je podnositelj 
prijave,
c) podatke dostatne za uspostavu veze s 
podnositeljem prijave ili njegovim zastupnikom, ako 
ga ima, poštom,
d) pisanu izjavu o datumu prve komercijalne 
uporabe ako je taj datum nastupio prije datuma 
podnošenja prijave,
e) podatke i priloge koji identificiraju topografiju:
i) nacrti ili fotografije planova za proizvodnju 
poluvodičkog proizvoda, ili
ii) nacrti ili fotografije planova ili njihovih dijelova za 
proizvodnju poluvodičkog proizvoda, ili
iii) nacrti ili fotografije pojedinačnih slojeva 
poluvodičkog proizvoda.
(3) Materijalu iz stavka 2. točke e) ovoga članka 
mogu se priložiti: nosači podataka, njihovi ispisi, 
poluvodički proizvod za čiju topografiju je registracija 
zahtijevana, ili potanak opis.
(4) Za svaku pojedinu topografiju podnosi se 
posebna prijava.
(5) Ministar nadležan za rad Zavoda, na prijedlog 
ravnatelja Zavoda, donosi pravilnik kojim se uređuje 
oblik prijave te način popunjavanja i podnošenja prijave.
Članak 8.
(1) Podnositelj prijave topografije ima pravo pojedini 
od potrebnih materijala ili bilo koji njegov dio označiti 
kao poslovnu tajnu, u kojem slučaju ti dijelovi neće biti 
dostupni javnosti.
(2) Sud može naložiti otkrivanje materijala iz stavka 
1. ovoga članka i to samo osobama koje su uključene 
u spor koji se odnosi na valjanost ili povredu isključivih 
prava iz članka 14. ovoga Zakona.
ISPITIVANJE PRIJAVE TOPOGRAFIJE
Članak 9.
(1) Zavod ispituje sadržava li prijava topografije sve 
elemente iz članka 7. stavka 2. ovoga Zakona.
(2) Ako prijava ne sadrži sve elemente iz članka 7. 
stavka 2. ovoga Zakona, Zavod će pozvati podnositelja 
prijave da ukloni nedostatke u roku koji ne može biti 
kraći od jednog mjeseca niti duži od tri mjeseca.
(3) Ako podnositelj prijave ukloni sve nedostatke u 
roku iz stavka 2. ovoga članka, datum primitka uredne 
prijave smatra se datumom podnošenja prijave.
(4) Ako podnositelj prijave ne ukloni sve nedostatke 
u roku iz stavka 2. ovoga članka, Zavod odbacuje prijavu 
zaključkom.REGISTRACIJA I OBJAVA  
REGISTRIRANE TOPOGRAFIJE
Članak 10.
(1) Ako prijava sadrži sve elemente iz članka 7. 
stavka 1. ovoga Zakona, Zavod izdaje podnositelju 
prijave rješenje o registraciji topografije.
(2) Topografija se upisuje u registar topografija i 
podaci iz registra objavljuju se u službenom glasilu 
Zavoda.
REGISTAR TOPOGRAFIJA
Članak 11.
(1) Registar topografija vodi Zavod.
(2) Registar iz stavka 1. ovoga članka je javan.
(3) U registar topografija za svaku topografiju 
upisuju se sljedeći podaci:
a) registarski broj topografije,
b) datum podnošenja prijave,
c) datum i broj rješenja o upisu u registar,
d) naziv topografije,
e) podaci o podnositelju prijave: prezime i ime te 
prebivalište, državljanstvo, ako je riječ o fizičkoj osobi, 
odnosno naziv i sjedište, ako je riječ o pravnoj osobi, 
pri čemu podaci za pravne osobe moraju biti suglasni 
s podacima iz sudskog registra,
f) podaci o stvaratelju: prezime i ime te naziv, pri 
čemu je dovoljan navod mjesta i države,
g) datum prvoga komercijalnog iskorištavanja 
topografije, ako je topografija već bila komercijalno 
iskorištavana,
h) podaci o zastupniku, ako postoji,
i) podaci o promjenama koje se odnose na: prijenos 
prava, licenciju, proglašavanje ništavim, prestanak 
vrijednosti i druge promjene koje su bitne za pravni 
status registrirane topografije.
(4) Ministar nadležan za rad Zavoda, na prijedlog 
ravnatelja Zavoda, donosi pravilnik kojim se propisuje 
obrazac registra i način vođenja registra topografija.
PLAĆANJE UPRAVNIH PRISTOJBI I  
NAKNADA TROŠKOVA POSTUPKA
Članak 12.
(1) Za radnje poduzete u upravnom postupku za 
registraciju topografije plaća se upravna pristojba 
i naknada troškova postupka u skladu s posebnim 
propisima .
(2) Ako propisana upravna pristojba i naknada 
troškova nije plaćena u propisanom roku, prijava se 
smatra povučenom.
PROGLAŠAVANJE NIŠTAVIM RJEŠENJA  
O REGISTRACIJI TOPOGRAFIJE
Članak 13.
(1) Rješenje o registraciji topografije proglašava se 
ništavim ako se utvrdi:
a) da topografija ne udovoljava uvjetima iz članka 
3. stavka 1. ovoga Zakona,5b) da je prijava podnesena od strane fizičke ili 
pravne osobe koja nema pravo na zaštitu,
c) da prijava nije podnesena u roku iz članka 19. 
ovoga Zakona,
d) da na temelju planova koji se odnose na 
registriranu topografiju nije moguća njena identifikacija.
(2) Postupak za proglašavanje ništavim rješenja 
o registraciji topografije može pokrenuti Zavod po 
službenoj dužnosti ili na prijedlog fizičke ili pravne 
osobe ili državnog odvjetnika zbog razloga iz stavka 1. 
ovoga članka, i to za cijelo vrijeme trajanja vrijednosti 
topografije.
IV. UČINCI ZAŠTITE I OGRANIČENJA
ISKLJUČIVA PRAVA
Članak 14.
(1) Isključiva prava iz članka 3. ovoga Zakona 
uključuju pravo davanja odobrenja ili zabranjivanja bilo 
koje od sljedećih radnji:
a) umnožavanje topografije,
b) uvoz, prodaju ili druge načine stavljanja u promet 
topografije ili poluvodičkog proizvoda proizvedenog 
korištenjem zaštićene topografije, kao i proizvoda u koji 
je ugrađen poluvodički proizvod koji sadrži zaštićenu 
topografiju.
(2) Isključiva prava iz stavka 1. ovoga članka ne 
odnose se ni na koji koncept, postupak, sustav, tehniku 
proizvodnje topografije ili informaciju sadržanu u 
topografiji, nego samo na topografiju kao takvu.
OGRANIČENJA ISKLJUČIVIH PRAVA
Članak 15.
Bez odobrenja nositelja isključivih prava iz zaštićene 
topografije, dopušteno je sljedeće:
1. umnožavanje zaštićene topografije za osobne 
potrebe u nekomercijalne svrhe,
2. umnožavanje zaštićene topografije u svrhu 
analiziranja, procjene ili učenja o konceptima, procesima, 
sustavima ili tehnikama sadržanima u topografiji,  ili 
same topografije,
3. komercijalno iskorištavanje nove topografije 
stvorene na temelju proučavanja i analize zaštićene 
topografije koja je rezultat stvarateljevoga intelektualnog 
napora i koja nije uobičajena u industriji poluvodiča.
Članak 16.
(1) Osoba koja prilikom stjecanja poluvodičkog 
proizvoda nije znala ili nije imala razloga vjerovati 
da je riječ o proizvodu na kojemu postoje isključiva 
prava iz zaštićene topografije, ne može se spriječiti u 
komercijalnom iskorištavanju toga proizvoda.
(2) Za komercijalno iskorištavanje poluvodičkog 
proizvoda koje uslijedi nakon što je osoba iz stavka 1. 
ovoga članka saznala ili je imala opravdanog razloga 
vjerovati da se radi o proizvodu na kojemu postoje 
isključiva prava iz zaštićene topografije, odgovarajuću 
naknadu određuje sud, osim ako stranke ne riješe spor putem pregovora, posredovanjem ili obvezujućom 
odlukom arbitraže.
(3) Odredbe iz stavka 1. i 2. ovoga članka odnose 
se i na pravne sljednike osobe koja je stekla poluvodički 
proizvod na kojemu postoje isključiva prava iz zaštićene 
topografije.
ISCRPLJENJE PRAVA
Članak 17.
Iscrpljenje isključivih prava na davanje odobrenja ili 
zabranjivanje radnji navedenih u članku 14. stavku 1. 
ovoga Zakona nastupa u trenutku stavljanja zaštićene 
topografije ili poluvodičkog proizvoda proizvedenog 
korištenjem zaštićene topografije na tržište Republike 
Hrvatske od strane nositelja isključivih prava iz 
zaštićene topografije ili uz njegovo odobrenje.
V. TRAJANJE ISKLJUČIVIH PRAVA
NASTANAK ISKLJUČIVIH PRAVA
Članak 18.
Isključiva prava iz zaštićene topografije nastaju 
nastupom ranijeg od sljedećih datuma:
1. datuma prvoga komercijalnog iskorištavanja 
topografije bilo gdje u svijetu, ili
2. datuma podnošenja prijave za registraciju 
topografije Zavodu.
PRESTANAK ISKLJUČIVIH PRAVA
Članak 19.
(1) Isključiva prava prestaju vrijediti istekom roka od 
10 godina računajući od nastupa ranijeg od sljedećih 
datuma:
a) kraja kalendarske godine u kojoj se topografija 
počela prvi put komercijalno iskorištavati bilo gdje u 
svijetu, ili
b) kraja kalendarske godine u kojoj je podnesena 
uredna prijava za registraciju topografije.
(2) Ako topografija nije bila komercijalno 
iskorištavana bilo gdje u svijetu, isključiva prava 
istječu nakon isteka 15 godina od dana njezinoga 
prvog fiksiranja ili kodiranja, ako u tom roku ne bude 
podnesena uredna prijava za njezinu registraciju.
Članak 20.
Prijava za registraciju topografije ne može se 
podnijeti nakon isteka roka od dvije godine od datuma 
početka prvoga komercijalnog iskorištavanja topografije.
OZNAČAVANJE TOPOGRAFIJE
Članak 21.
Za vrijeme trajanja isključivih prava, nositelj 
registrirane topografije ima pravo poluvodički proizvod 
koji je proizveden korištenjem registrirane topografije, 
označavati velikim slovom »T«.6VI. GRAĐANSKOPRAVNA ZAŠTITA
Članak 22.
(1) Nositelj isključivih prava iz zaštićene topografije 
čija su prava povrijeđena može zahtijevati, uz naknadu 
štete, i poduzimanje mjera radi sprječavanja daljnjega 
povređivanja svojih isključivih prava.
(2) Osoba koja povređuje isključiva prava koja 
proizlaze iz zaštićene topografije odgovara za štetu 
prema općim načelima o naknadi štete.
(3) Odredba iz stavka 1. ovoga članka primjenjuje 
se i na pravne slijednike nositelja zaštićene topografije.
VII. PRIJELAZNE I ZAVRŠNE ODREDBE
Članak 23.
Odredbe Zakona o patentima koje se odnose na 
zastupanje, nositelje zajedničkog prava, postupak za 
proglašenje ništavim, rokove za podnošenje tužbe 
zbog povrede prava, prijenos prava, licencne ugovore, 
primjenjuju se na odgovarajući način na topografije 
poluvodičkih proizvoda koje su predmet uređivanja ovoga Zakona.
Članak 24.
Odredbe ovoga Zakona primjenjuju se samo na 
topografije nastale nakon njegova stupanja na snagu.
Članak 25.
Pravilnik kojim se uređuju pitanja iz članka 7. stavka 
5. i članka 11. stavka 4. ovoga Zakona donijet će 
ministar nadležan za rad Zavoda, na prijedlog ravnatelja 
Zavoda, do početka primjene ovoga Zakona.
Članak 26.
Danom početka primjene ovoga Zakona prestaje 
važiti Zakon o zaštiti planova rasporeda integriranih 
sklopova (»Narodne novine«, br. 78/99. i 127/99.).
Članak 27.
Ovaj Zakon stupa na snagu osmoga dana od dana 
objave u »Narodnim novinama« a primjenjuje se od 1. 
siječnja 2004.7Članak 1.
U Zakonu o zaštiti topografija poluvodičkih pro -
iz-voda (»Narodne novine«, br. 173/03.) u članku 4. iza 
stavka 4. dodaje se novi stavak 5. koji glasi:
»(5) Kada ne postoji pravo na zaštitu prema drugim 
odredbama ovoga članka, pravo na zaštitu topografije 
imaju i osobe iz stavka 4. točke a) i točke b) ovoga 
članka, ako su:
a) na teritoriju Republike Hrvatske prve gospodarski 
iskorištavale topografiju koja nije do tada bila predme -
tom gospodarskog iskorištavanja igdje u svijetu, i
b) u Europskoj uniji bile isključivo ovlaštene na  
gospodarsko iskorištavanje topografije od strane osobe 
koja je imala pravo njome raspolagati.« U dosadašnjem 
stavku 5., koji postaje stavak 6., brojka: »4.« zamjenjuje 
se brojkom: »5.«.
Članak 2.
Članak 6. mijenja se i glasi:
»(1) Zavod provodi upravni postupak za registraciju 
topografije, za proglašenje ništavim rješenja o registraciji 
topografije te obavlja druge upravne i stručne poslove u  
pogledu zaštite topografija poluvodičkih proizvoda.
(2) Protiv upravnih akata koje Zavod donosi u prvom 
stupnju dopuštena je žalba o kojoj odlučuje Žalbeno 
vijeće u skladu s odredbama ovoga Zakona.
(3) Za pojedina pitanja iz postupka iz stavka 1. i 2. 
ovoga članka koja nisu uređena ovim Zakonom, primje -
njuju se odredbe Zakona o općem upravnom postupku.
(4) Protiv upravnih akata koje je u drugom stupnju  
donijelo Žalbeno vijeće može se voditi upravni spor u 
skladu sa Zakonom o upravnim sporovima.«
Članak 3.
U članku 11. stavak 4. briše se.
Članak 4.
U članku 12. stavku 1. dodaje se druga rečenica 
koja glasi: »Ako propisana upravna pristojba i naknada 
troškova nije plaćena u propisanom roku, prijava se 
smatra povučenom.«
Stavak 2. mijenja se i glasi:
»(2) Za podnošenje žalbe plaća se upravna pristojba 
i naknada troškova u skladu s posebnim propisom. Ako  
propisana upravna pristojba i naknada troškova nije 
plaćena prije isteka roka za žalbu, smatra se da žalba 
nije podnesena.«
Članak 5.
Članak 17. mijenja se i glasi:
»Stavljanjem u promet od strane nositelja 
isključivih prava iz zaštićene topografije ili 
uz njegovu izričitu suglasnost, na području 
Republike Hrvatske, odnosno nakon stupanja  
Republike Hrvatske u punopravno članstvo Europske unije na području neke od država Europske unije odnosno 
država koje su stranke ugovornice Ugovora o Europskom  
ekonomskom prostoru, zaštićene topografije ili 
poluvodičkog proizvoda proizvedenog korištenjem 
zaštićene topografije, iscrpljuju se za područje 
Republike Hrvatske isključiva prava koja proizlaze iz 
zaštićene topografije.«
Članak 6.
Članak 23. mijenja se i glasi:
»Odredbe Zakona o patentu koje se odnose na zastupa-  
nje, nositelje zajedničkog prava, postupak za progla-še -
nje ništavim, podnošenje tužbe zbog povrede prava,  
zahtjev za utvrđenjem i zahtjev za prestankom povrede, 
zahtjev za naknadom štete, postupak povodom povrede 
prava, druga pitanja vezana uz građanskopravnu zaštitu 
prava, prijenos prava, ugovore o licenciji, žalbu, postupak  
povodom žalbe, žalbena vijeća te upravni spor, primje-  
njuju se na odgovarajući način na topografije poluvodičkih  
proizvoda koje su predmet uređivanja ovoga Zakona.«
PRIJELAZNE I ZAVRŠNE ODREDBE
Članak 7.
Na postupke koji se na dan stupanja na snagu 
ovoga Zakona vode zbog zaštite prava koja proizlaze iz 
registrirane topografije poluvodičkog proizvoda dovršit 
će se prema odredbama Zakona koji je bio na snazi do 
stupanja na snagu ovoga Zakona.
Članak 8.
Pravilnik iz članka 25. Zakona o zaštiti topografija 
poluvodičkih proizvoda (»Narodne novine«, br. 173/03.) 
uskladit će s odredbama ovoga Zakona ministar nad-le -
žan za rad Zavoda, na prijedlog ravnatelja Zavoda, 
najkasnije u roku od 3 mjeseca od dana stupanja na 
snagu ovoga Zakona.
Članak 9.
Ovaj Zakon stupa na snagu osmoga dana od dana  
objave u »Narodnim novinama«, osim:
– odredaba članka 1. ovoga Zakona koje stupaju na 
snagu   danom prijma Republike Hrvatske u punopravno 
članstvo Europske unije i
– odredaba članka 2. ovoga Zakona koje stupaju 
na snagu 1. lipnja 2008.ZAKON O IZMJENAMA I DOPUNAMA ZAKONA O ZAŠTITI 
TOPOGRAFIJA POLUVODIČKIH PROIZVODA*
*NN 76/2007 (u primjeni od 31.07.2007.)8ZAKON O IZMJENAMA ZAKONA O ZAŠTITI 
TOPOGRAFIJA POLUVODIČKIH PROIZVODA**
Članak 1.
U Zakonu o zaštiti topografija poluvodičkih proizvo -
da (»Narodne novine«, br. 173/03. i 76/07.) u članku 14. 
stavku 1. točki b) riječi: »uvoz, prodaju ili druge načine 
stavljanja u promet« zamjenjuju se riječima: »komerci -
jalno iskorištavanje ili uvoz za te svrhe«.
Članak 2.
Članak 17. mijenja se i glasi:
»Isključiva prava na davanje odobrenja ili zabranu 
radnji iz članka 14. stavka 1. točke b) ovoga Zakona 
iscrpljuju se za područje Republike Hrvatske nakon 
što je zaštićenu topografiju ili poluvodički proizvod koji 
je proizveden korištenjem zaštićene topografije stavila 
u promet na području Republike Hrvatske, odnosno nakon pristupanja Republike Hrvatske Europskoj uniji 
na području neke od država Europske unije, odnosno 
država koje su stranke ugovornice Ugovora o Europ -
skom ekonomskom prostoru, osoba koja je ovlaštena 
odobriti komercijalno iskorištavanje topografije ili netko 
drugi uz njezinu suglasnost.«
PRIJELAZNE I ZAVRŠNE ODREDBE
Članak 3.
Ovaj Zakon stupa na snagu osmoga dana od dana 
objave u »Narodnim novinama«.
**NN 30/2009 (u primjeni od 17. 03. 2009.)9***NN 49/2011 (u primjeni od 07. 05. 2011.)ZAKON O IZMJENAMA ZAKONA O ZAŠTITI 
TOPOGRAFIJA POLUVODIČKIH PROIZVODA***
Članak 1.
U Zakonu o zaštiti topografija poluvodičkih 
proizvoda (»Narodne novine«, br. 173/03. i 76/07.) u 
članku 6. stavku 2. riječi: »upravnih akata« zamjenjuju 
se riječju: »rješenja«.
Stavak 3. briše se.
U dosadašnjem stavku 4., koji postaje stavak 3., 
riječi: »upravnih akata« zamjenjuju se riječju: »rješenja«.
Članak 2.
U članku 9. stavku 2. riječi: »pozvati podnositelja« 
zamjenjuju se riječima: »zaključkom naložiti 
podnositelju«.U stavku 4. riječ: »zaključkom« zamjenjuje se 
riječju: »rješenjem«.
Članak 3.
U članku 12. stavku 1. druga rečenica briše se.
U stavku 2. druga rečenica briše se.
Članak 4.
Ovaj Zakon stupa na snagu osmoga dana od dana 
objave u »Narodnim novinama«.10ZAKON O IZMJENAMA ZAKONA O ZAŠTITI 
TOPOGRAFIJA POLUVODIČKIH PROIZVODA****
Članak 1.
U Zakonu o zaštiti topografija poluvodičkih proizvoda 
(»Narodne novine«, br. 173/03., 76/07., 30/09. i 49/11.) 
članak 6. mijenja se i glasi:
»(1) Državni zavod za intelektualno vlasništvo 
(u daljnjem tekstu: Zavod) provodi upravni postupak 
za registraciju topografije, za proglašenje ništavim 
rješenja o registraciji topografije te obavlja druge 
upravne i stručne poslove u pogledu zaštite topografija 
poluvodičkih proizvoda.
(2) Protiv rješenja Zavoda žalba nije dopuštena, ali 
se može pokrenuti upravni spor pred Upravnim sudom 
u Zagrebu.
(3) Postupak iz stavka 2. ovoga članka je hitan.«.
Članak 2.
U članku 12. stavak 2. briše se.
Članak 3.
U članku 23. iza riječi: »licenciji« brišu se zarez 
i riječi: »žalbu, postupak povodom žalbe, žalbena 
vijeća«..
PRIJELAZNE I ZAVRŠNE ODREDBE
Članak 4.
Ministar nadležan za nadzor nad radom Državnog 
zavoda za intelektualno vlasništvo uskladit će Pravilnik 
o zaštiti topografija poluvodičkih proizvoda (»Narodne 
novine«, br. 72/04., 117/07. i 43/17.) s odredbama ovoga 
Zakona u roku od 30 dana od dana stupanja na snagu 
ovoga Zakona.Članak 5.
(1) Upravni postupci započeti po odredbama Zakona 
o zaštiti topografija poluvodičkih proizvoda (»Narodne 
novine«, br. 173/03., 76/07., 30/09. i 49/11.) u kojima 
je Državni zavod za intelektualno vlasništvo kao tijelo 
prvog stupnja donio rješenje do dana stupanja na snagu 
ovoga Zakona, dovršit će se po odredbama toga Zakona 
i propisa donesenih na temelju toga Zakona.
(2) Žalbena vijeća u području prava industrijskog 
vlasništva osnovana i imenovana temeljem Zakona o 
patentu (»Narodne novine«, br. 173/03., 54/05., 87/05., 
76/07., 30/09., 128/10., 49/11. i 76/13.) nastavljaju s 
radom sukladno odredbama toga Zakona i propisa 
donesenih na temelju toga Zakona dok svi upravni 
postupci iz stavka 1. ovoga članka ne budu pravomoćno 
riješeni, nakon čega prestaju s radom.
(3) U slučaju da zbog razrješenja predsjednika ili 
članova Žalbenih vijeća iz stavka 2. ovoga članka ne 
bude moguće odrediti Žalbeno vijeće koje odlučuje 
o žalbi, iznimno se može provesti postupak izbora i 
imenovanja predsjednika ili potrebnog broja članova 
Žalbenih vijeća sukladno odredbama Zakona o patentu 
(»Narodne novine«, br. 173/03., 54/05., 87/05., 76/07., 
30/09., 128/10., 49/11. i 76/13.), za potrebe rješavanja 
predmeta iz stavka 1. ovoga članka.
Članak 6.
Ovaj Zakon stupa na snagu osmoga dana od dana 
objave u »Narodnim novinama«.
****NN 46/2018 (u primjeni od 26. 05. 2018.)